หุ้นไทยภาคเช้าปิดบวก 3.96 จุด
เช้าวันนี้ดัชนีหุ้นไทยปิดที่ระดับ 1,169.47 จุด เพิ่มขึ้น 3.96 จุด หรือ 0.34% มีมูลค่าการซื้อขาย 13,168.57 ล้านบาท
15 พ.ค. 2555

เช้าวันนี้ดัชนีหุ้นไทยปิดที่ระดับ 1,169.47 จุด เพิ่มขึ้น 3.96 จุด หรือ 0.34% มีมูลค่าการซื้อขาย 13,168.57 ล้านบาท




ดัชนีหุ้นไทยเช้าวันที่ 15 พ.ค. ปรับตัวเพิ่มขึ้นเล็กน้อย หลังตลาดปรับตัวลดลงแรงต่อเนื่องกันหลายวันทำการ แต่ภาพรวมยังดูไม่ดี เนื่องจากนักลงทุนกังวลวิกฤติหนี้ยุโรป โดยเฉพาะกรณีที่กรีซมีโอกาสออกจากกลุ่มยูโรโซน ซึ่งจะยิ่งสร้างปัญหามากขึ้นไปอีก ขณะที่เศรษฐกิจสหรัฐและจีนส่งสัญญาณชะลอตัวชัดเจนเป็นปัจจัยกดดันเสริม โดยดัชนีภาคเช้าปิดที่ระดับ 1,169.47 จุด เพิ่มขึ้น 3.96 จุด หรือ 0.34% มูลค่าการซื้อขาย 13,168.57 ล้านบาท
5 อันดับหุ้นที่มีมูลค่าการซื้อขายสูงสุด1. PTT ปิดที่ 330 บาท ราคาไม่เปลี่ยนแปลง มูลค่าการซื้อขาย 1,031.91 ล้านบาท2. KBANK ปิดที่ 153 บาท เพิ่มขึ้น 2 บาท หรือ 1.32% มูลค่าการซื้อขาย 788.68 ล้านบาท3. SCB ปิดที่ 144 บาท เพิ่มขึ้น 2.50 บาท หรือ 1.77%  มูลค่าการซื้อขาย 621.71 ล้านบาท4. ADVANC ปิดที่ 180.50 บาท เพิ่มขึ้น 1 บาท หรือ 0.56% มูลค่าการซื้อขาย 567.48 ล้านบาท5. BANPU ปิดที่ 516 บาท ราคาไม่เปลี่ยนแปลง มูลค่าการซื้อขาย 485.95 ล้านบาท 
บริษัทหลักทรัพย์(บล.)ฟิลลิป ระบุว่า ภาพรวมของตลาดหุ้นไทยยังดูย่ำแย่จากแรงกดดันเรื่องวิกฤติหนี้ยุโรป โดยเฉพาะผลกระทบด้านการเมืองในกรีซที่ทำให้เกิดความกังวลว่าอาจทำให้กรีซต้องออกจากกลุ่มยูโรโซนไป ขณะที่ฟิทช์ เรทติ้งส์เตือนหากเป็นเช่นนั้นจะเป็นความเสี่ยงต่อประเทศอื่นๆ ที่เหลืออาจถูกปรับลดอันดับความน่าเชื่อถือ อีกทั้งประเด็นการบันทึกขาดทุนอย่างมีนัยจากการลงทุนของเจพี มอร์แกน ยังสร้างความปั่นป่วนให้กันกลุ่มสถาบันการเงินสหรัฐ และข้อมูลภาคอุตสาหกรรมที่อ่อนแอทั้งในยุโรป และจีนทำให้มีความกังวลเรื่องการชะลอตัวทางเศรษฐกิจที่มากกว่าคาดเข้ามาซ้ำเติมภาพรวมจึงเกิดแรงขายหนักในกลุ่มสินทรัพย์เสี่ยงทั้งหุ้นและสินค้าโภคภัณฑ์
ทั้งนี้ เชื่อว่าดัชนีมีโอกาสลงมาแถวแนวรับสำคัญบริเวณ 1160-1150 ก่อนมีลุ้นรีบาวด์ระยะสั้น สำหรับกลยุทธ์การลงทุนระยะสั้นแนะนำรอซื้อลุ้นรีบาวด์ระยะสั้นแถว 1160-1150 จุด และให้แนวต้าน 1173-1185 จุด